EkBass/fiwiki-20250220-pages-articles huggingface dataset:
Frederick Sanger

Frederick Sanger (13. elokuuta 1918 Gloucestershire – 19. marraskuuta 2013) oli englantilainen biokemisti. Frederick Sanger suoritti alemman korkeakoulututkinnon (BA) luonnontieteessä St John’s Collegessa Cambridgessa 1939. Väiteltyään tohtoriksi (PhD) vuonna 1943 hän keskittyi proteiinien rakenteiden tutkimiseen. Hän määritti muun muassa insuliinin rakenteen ja sai työstään Nobelin kemianpalkinnon 1958. Vuonna 1975 Frederick Sanger kehitti menetelmän DNA:n emäsjärjestyksen määrittämiseksi eli sekvensoimiseksi. Menetelmästään ja sitä hyödyntäneistä tutkimuksistaan Frederick Sanger sai vuonna 1980 Nobelin kemianpalkinnon yhdessä Walter Gilbertin ja Paul Bergin kanssa. Sangerin menetelmä on 2000-luvullakin yleisin DNA:n sekvensointimenetelmä. Frederick Sanger jäi eläkkeelle 1983. Hän on John Bardeenin lisäksi ainoa henkilö, joka on saanut kaksi Nobelia samasta kategoriasta. == Katso myös == * Sanger-instituutti == Lähteet == * ===Viitteet=== == Aiheesta muualla == * Frederick Sangerin muistokirjoitus Helsingin Sanomissa Luokka:Brittiläiset biokemistit Luokka:Nobelin kemianpalkinnon saajat Luokka:Copley-mitalin saajat Luokka:Ranskan tiedeakatemian jäsenet Luokka:Vuonna 1918 syntyneet Luokka:Vuonna 2013 kuolleet
Jekaterina Karsten

Jekaterina Anatoljevna Karsten (omaa sukua Hodotovitš; ; , s. 2. kesäkuuta 1972) on valkovenäläinen kilpasoutaja ja olympiavoittaja. Karsten on kaikkien aikojen menestyksekkäin naispuolinen yksikkösoutaja. Hän on voittanut kaksi olympiakultaa ja kuusi maailmanmestaruutta. == Saavutukset == * Olympiakultaa yksiköissä 1996 ja 2000 * Olympiahopeaa yksiköissä 2004 * Olympiapronssia yksiköissä 2008 * Olympiapronssia pariaironelosissa 1992 * MM-kultaa yksiköissä 1997, 1999, 2005, 2006, 2007 ja 2009 * MM-hopeaa yksiköissä 2002, 2010 ja 2011 sekä pariaironelosissa 2003 * MM-pronssia yksiköissä 2001 ja 2003, pariairokaksikoissa 1991, 2001 ja 2013 sekä pariaironelosissa 2002 * EM- kultaa yksiköissä 2009 ja 2010 sekä pariaironelosissa 2014 * EM-hopeaa yksiköissä 2017 * EM-pronssia pariairokaksikoissa 2013 * Nuorten MM-kulta yksiköissä 1990 == Lähteet == * sports123.com: soudun arvokisatilastoja * Saavutukset worldrowing.com-sivustolla Luokka:Valkovenäläiset soutajat Luokka:Valkovenäläiset olympiavoittajat Luokka:Vuonna 1972 syntyneet Luokka:Elävät henkilöt
Siegfried Stohr

Siegfried Stohr (s. 10. lokakuuta 1952 Rimini) on entinen italialainen Formula 1 -kuljettaja. Hän osallistui urallaan 13 osakilpailuun, muttei saavuttanut niistä yhtään MM-pistettä. Stohr ajoi kilpakuljettajana Arrows-tallissa Riccardo Patresen tallikaverina kaudella . Stohrin uran parhaaksi sijoitukseksi jäi Hollannin GP:sta ajettu seitsemäs sija. Hänen uransa viimeiseksi kilpailuksi jäi Italian Grand Prix 1981. == Tulokset == Vuosi Talli Auto Moottori 1 2 3 4 5 6 7 8 9 10 11 12 13 14 15 Sijoitus Pisteet Arrows Racing Team Arrows A3 Cosworth V8 USW DNQ BRA Kesk. ARG 9 SMR DNQ BEL Kesk. MON Kesk. ESP Kesk. FRA DNQ GBR Kesk. GER 12 AUT Kesk. NED 7 ITA DNQ CAN CPL - 0 == Lähteet == Luokka:Italialaiset Formula 1 -kuljettajat Luokka:Vuonna 1952 syntyneet Luokka:Elävät henkilöt
Samettinärhi

Samettinärhi (Cyanocitta stelleri) on pohjoisamerikkalainen varislintu. Sen nimesi Johann Friedrich Gmelin vuonna 1788 Georg Wilhelm Stellerin kunniaksi. == Koko ja ulkonäkö == Linnun pituus on 30–34 cm, siipien kärkiväli 45–48 cm ja paino 100–140 g. Täysikasvuinen yksilö on närhen kokoinen. Höyhenpuku on kaksivärinen; pää, rinta ja selkä ovat mustat tai tummanharmaat, ja vatsapuoli sekä siivet ja pyrstö ovat kirkkaansiniset. Päälaella on kolmiomainen töyhtö. Samettinärhi muistuttaa suuresti sinitöyhtönärheä, jonka kanssa sen on todettu risteytyneen Coloradossa. Samettinärhi on hyvin sosiaalinen ja liikkuu lisääntymisajan ulkopuolella meluisissa parvissa. == Esiintyminen == Samettinärheä tavataan Pohjois-Amerikan länsirannikolla Alaskasta Keski- Amerikkaan. Esiintymisen itärajana ovat Kalliovuoret. Koko maailman populaation koko on noin 4,4 miljoonaa yksilöä ja lajin kanta on elinvoimainen. Se on paikkalintu, joka kuitenkin voi muuttaa syksyllä vuorilta alas laaksoihin. Georg Wilhelm Steller oli ensimmäinen eurooppalainen luonnontieteilijä, joka teki havaintoja tästä lajista matkallaan Alaskassa 1741. == Elinympäristö == Samettinärhi elää valoisissa ja aukkoisissa metsissä. Se välttää tiheitä, sulkeutuneita metsiä. == Lisääntyminen == Samettinärhi on yksiavioinen. Molemmat puolisot rakentavat pesää, joka muodostuu risuista ja korsista ja on vuorattu savella. Pesä sijaitsee puussa vaihtelevalla korkeudella, tavallisesti 3–12 metrissä. Munia on kahdesta kuuteen ja haudonta-aika on noin 16 päivää. Vain naaras hautoo, joskin koiraan on joskus myös havaittu hautovan. Poikaset lentävät kolmen viikon ikäisinä. Laji munii usein toisen pesyeen. == Ravinto == Lintu on kaikkiruokainen. Tyypillisintä ruokaa ovat pähkinät, männynsiemenet ja tammenterhot. Närhen tavoin se ryöstää ravinnokseen muiden lintujen pesistä munia ja poikasia. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. ISBN 0-19-857505-X * Animaldiversity === Viitteet === Luokka:Varikset
Nonparelli

pienoiskuva|Nonparelleja Nonparelli on leivonnaisten ja jäätelön päällä käytettävä koristelusirote, joka koostuu pienistä pallomaisista värjätyistä sokerirakeista. Sitä käytetään useiden jälkiruokien, kuten jäätelöiden, vanukkaiden tai donitsien kanssa. Nonparelli valmistetaan sokerista, tärkkelyksestä ja elintarvikeväreistä. Nonparelli on pyöreä, toisin kuin strösseli. == Lähteet == Luokka:Jälkiruoat
Kuolemanrangaistuksen vastainen päivä

Kuolemanrangaistuksen vastainen päivä on Euroopassa vuosittain 10. lokakuuta järjestettävä päivä, jolla halutaan herättää kuolemanrangaistuksen vastaista mielialaa. Päivää vietettiin ensimmäisen kerran lokakuussa 2003, ja sen järjestäjä oli Maailman koalitio kuolemanrangaistusta vastaan. Vuosittain päivällä voi olla jokin tietty teema, jonka näkökulmasta kuolemantuomiota tarkastellaan. Esimerkiksi vuonna 2015 pyrittiin keskittymään huumerikoksiin liittyvistä kuolemantuomioista.. == Lähteet == Luokka:Kuolemanrangaistus Luokka:Ihmisoikeudet
Jättisipuli

Jättisipuli (Allium cepa Jättisipuli-ryhmä) on ryhmä isokokoisia ruokasipulilajikkeita, jotka tunnetaan myös nimillä keilasipuli ja salaattisipuli. Ne ovat ulkonäöltään hyvin pitkäkaulaisia ja saattavat painaa parhaimmillaan yli kilogramman. Jättisipuli on uusimpia vihannestulokkaita Suomessa. Se soveltuu hyvin perusraaka-aineeksi piiraisiin ja miedon maun takia erinomainen salaatteihin ja leivän päälle. == Kasvatus == Jättisipuli vaatii pitkän, mahdollisesti jopa puolen vuoden kasvuajan, joten siemenet tulee kylvää ajoissa vuoden alussa. Suositeltava aika on tammi-helmikuussa, jotta ne ehtivät tuottaa satoa. Siemenet kannattaa kylvää aluksi erillisiin ruukkuihin ja istuttaa vasta toukokuussa ulos, mielellään avomaalle, hikevään ja ravinteikkaaseen multaan. Istutustiheys on noin 20–40 senttimetriä. Jättisipulin istutussyvyys on erittäin tarkka, liian syvään istutettaessa sipulinosaa ei muodostu lainkaan. Taas liian pintaan istutus lisää jättisipulin roudanarkuutta. == Lähteet == * Nicehouse-sivusto === Viitteet === Luokka:Sipulit
Aurinkomaa

Aurinkomaa on laulaja Jukka Kuoppamäen vuoden 1974 alussa julkaistu albumi. Se äänitettiin Microvox-studiolla Lahdessa säestäjänään Castanja-yhtye. Kuoppamäki osallistui albumin nimikappaleella saman vuoden Eurovision laulukilpailujen alkukarsintaan ja sijoittui neljänneksi. Kuoppamäki on myöhemmin todennut, että kappale oli sovitettu liian korkealle. Kappale sisältää lukuisia meditaatiosanoja. Moni muukin laulu käsittelee pitkälti samaa aihetta. ”Idästä tulee valo” viittaa hengen valoon, sillä ”kaikki suuret maailmanuskonnot tulevat Suomesta katsottuna idästä”. ”Neljäs tie” kertoo Shangri-Lasta, salatusta valtakunnasta Himalajan laaksossa. ”Kilimandjaro” puolestaan käsittelee oman elämän vuorta, jolle jokaisen tulee nousta. Aurinkomaa ei menestynyt kaupallisesti yhtä hyvin kuin Kuoppamäen edellisvuoden albumit. Osasyynä tähän on pidetty hänen kiivasta julkaisutahtiaan. Vuonna 1973 Kuoppamäeltä oli ilmestynyt Suomessa vieraskieliset levyt mukaan lukien seitsemän albumia. ==Kappaleet== Sävellykset ja sanoitukset Jukka Kuoppamäki, sovitukset Kari Hillo, säestys Castanja. A-puoli # # # # # # B-puoli # * # # # # # == Singlet == ==Kokoonpano== ===Castanja=== * Pertti Burman – rummut, lyömäsoittimet * Kari Hillo – kitarat, laulu * Matti Juva – basso, laulu * Tapio Leppä – hammond === Muut === * Mikko Kuoppamäki – lyömäsoittimet * Pekka Nurmikallio – äänitys (Microvox-studiot, Lahti) * Mikael – kannen suunnittelu == Lähteet== *Jukka Kuoppamäki: Aurinkomaa (SATLP 1006) === Viitteet === Luokka:Jukka Kuoppamäen albumit Luokka:Vuoden 1974 albumit Luokka:Satsanga Recordsin albumit
Dimitri Romanov

Ruhtinas Dimitri Romanovitš Romanov (17. toukokuuta 1926 Antibes, Ranska – 31. joulukuuta 2016 Kööpenhamina, Tanska) oli kirjailija ja oman tulkintansa mukaan Romanov-suvun päämies veljensä Nikolai Romanovitš Romanovin jälkeen. Myös useat muut Romanov-suvun jäsenet ovat väittäneet itseään suvun päämieheksi. Dimitri syntyi Antibesissa Ranskan Rivieralla. Hänen isänsä oli Roman Petrovitš Romanov, Pjotr Nikolajevitš Romanovin vanhin poika, joka oli taas tsaari Nikolai I:n lapsenlapsi. Dimitri Romanov asui kymmenen vuotta Ranskassa, kunnes muutti Italiaan, jossa hän asui perheensä kanssa Roomassa. Vuonna 1960 Dimitri muutti Tanskaan, jossa hän työskenteli pankeissa, muun muassa Danske Bankissa, josta hän jäi eläkkeelle vuonna 1993. Eläkkeelle jäämisen jälkeen hän kirjoitti kirjoja Venäjän keisareista ja Romanov-suvusta. Dimitri Romanov oli naimisissa tanskalaisen Johanna von Kauffmannin kanssa (1936–1989) vuodesta 1959 tämän kuolemaan, vuoteen 1989. Hän avioitui Dorrit Reventlowin kanssa (s. 1942) Kostromassa Venäjällä 28. heinäkuuta 1993. Silloin järjestettiin Romanoveille häät Venäjällä ensimmäisen kerran sitten vallankumouksen. Dimitri Romanov puhui sujuvasti venäjää, ranskaa, englantia, tanskaa ja italiaa. Vuonna 2006 Dimitri järjesti Venäjän keisarinnan Maria Fjodorovnan ruumiin kuljetuksen Kööpenhaminasta Pietariin, jossa Maria Fjodorovna haudattiin uudelleen Pietari-Paavalin linnoitukseen. == Lähteet == == Aiheesta muualla == * Kotisivut Luokka:Romanov-suku Luokka:Vuonna 1926 syntyneet Luokka:Vuonna 2016 kuolleet
Lotus Elise

Lotus Elise on Lotus Carsin suunnittelema ja valmistama roadster-mallinen urheiluauto. Autoa alettiin suunnitella vuonna 1994 ja se julkaistiin syyskuussa 1996. Auton runko on liimattu kokoon alumiiniprofiilista ja -levystä, minkä ansiosta runko on kevyt ja kuitenkin mahdollisimman jäykkä. Runko on päällystetty lasikuitu/muovisekoitteesta tehdyillä koripaneeleilla. Lotus Elise Series 1 on katukäyttöön rekisteröity auto joka soveltuu myös ratakäyttöön. 65 kg alumiinimonokokin ympärille rakennettu auto painaa vain 723 kg, joten 118 hevosvoimainen 1.8l Rover K -moottori antaa sille hyvän suorituskyvyn. K-sarjaa on myös helppo virittää, ja myös Lotus tarjosi moottoria eri viritysasteilla suorituskykyisempinä erikoismalleina. Muotoilija Julian Thomsonin innoittajia olivat muun muassa Lotus 23 -kilpa-auto, Lotus Elan, Caterham Seven, ja Ducatin 1990-luvun katumoottoripyörät. Rungon suunnitellutta Richard Rackhamia voidaan pitää auton toisena suunnittelijana, sillä auton muotoilu ja tekniikka suunniteltiin yhdeksi kokonaisuudeksi; esimerkiksi ohjaamossa ei ole panelointia tai verhoilua, vaan sisusta on itse auton alumiinirunko. Lotus Elise series 1 oli tarkoitettu pienen valmistuserän erikoismalliksi, jonka tarkoituksena oli ennen kaikkea toimia Lotus Engineeringin teknisen osaamisen näyteikkunana. Tarkoituksena oli myydä 500 autoa vuodessa kolmen vuoden ajan. Autoa kuitenkin valmistettiin yli 10 000 kappaletta, ja vuonna 2001 se vaihtui modernimmin muotoiltuun series 2:een. Series 2:n myötä laaduntarkkailun laatu nousi kun Lotus teki uuden kokoonpanolinjan Elise 2:ta ja GM:n Opel Speedsteriä/Vauxhall VX220:tä varten, ja muun muassa lasikuitukatteita ei enää tehty käsin Lotuksen tehtailla vaan ne saatiin Ranskasta alihankkijalta. Series 2:n moottorina käytettiin ensin K-sarjaa, mutta myöhemmin Toyotan 1.8l VVT-i -moottorin erilaisia muunnelmia. == Lähteet == * Hayes, Russell (2007): Lotus: The Creative Edge (Haynes Classic Makes). * Tipler, John (1999): Lotus Elise: The Complete Story (Crowood autoclassic). * Walton, Jeremy (2002): Lotus Elise, the Official Story Continues (Coterie Press). Elise Luokka:S-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot
Joan Plaza

Joan Plaza Durán (s. 26. joulukuuta 1963 Barcelona, Barcelonan maakunta, Espanja) on espanjalainen koripallovalmentaja. Plaza toimi badalonalaisen Joventutin juniorijoukkueiden valmentajana ja vuodesta 2000 lähtien seuran edustusjoukkueessa Manel Comasin ja Aíto García Renesesin apuvalmentajana. Kaudeksi 2005–2006 hän siirtyi Real Madridiin Božidar Maljkovićin apuvalmentajaksi. Maljkovićin lähdettyä kauden päätteeksi nousi Plaza päävalmentajaksi. Ensimmäisellä päävalmentajakaudellaan Plaza johdatti joukkueen mestaruuteen Espanjan pääsarjassa ACB:ssä ja ULEB Cupissa, ja toiseksi Espanjan cupissa. Hän valmensi joukkuetta kauden 2008–2009 loppuun asti. Espanjan koripallovalmentajien liitto valitsi Plazan vuoden valmentajaksi heinäkuussa 2007.Joan Plaza, elegido por la AEEB mejor técnico del año Marca. Viitattu 10.10.2007. == Lähteet == == Aiheesta muualla == * Joan Plaza ACB-liigan sivustolla Luokka:Espanjalaiset koripallovalmentajat Luokka:Vuonna 1963 syntyneet Luokka:Elävät henkilöt
Canterburyn tasanko

Canterburyn tasanko (engl. Canterbury Plains) kattaa Uuden-Seelannin Eteläsaarella Etelä-Appien itäpuolella sijaitsevan alangon. Alueella harjoitetaan menestyksellisesti karjataloutta, vaikka kuivuutta esiintyy erityisesti luoteisen föhntuulen (nor'wester) vallitessa. Canterburyn tasanko syntyi myöhemmän pleistoseenikauden jääkausien aikana kerrostuneesta moreenista ja sorasta, jotka olivat tulosta Etelä-Alppien eroosiosta. Tällöin se yhdisti aiemmin tuliperäisesti erilliseksi saareksi muodostuneen Banksin niemimaan Eteläsaareen. ==Lähteet== Luokka:Tasangot luokka:Uuden-Seelannin maantiede
Gerhard Ertl

Gerhard Ertl (s. 10. lokakuuta 1936, Stuttgart, Saksa) on emeritusprofessori fysikaalisen kemian osastolla Max Planck -instituutin Fritz Haber -tutkimusinstituutissa. Hänelle myönnettiin Nobelin kemianpalkinto vuonna 2007 työstään pintakemian menetelmien kehittämisessä. Pintakemian tutkimus mahdollistui 1960-luvulla tyhjiöiden tuottamiseen vaadittavan teknologian myötä. Mahdollisimman täydellisen tyhjiön tuottaminen on oleellista, jotta reaktio saadaan toteutumaan vieraiden molekyylien puuttumatta reaktion kulkuun. Gerhard Ertl oli ensimmäisten joukossa soveltamassa uutta teknologiaa uuteen kemianalaan. Hän perehtyi erityisesti Haber–Bosch-prosessiin ja selitti myöhemmin sen yksityiskohtaisen toiminnan. Haber–Bosch-prosessissa typestä ja vedystä tuotetaan ammoniakkia käyttämällä rautaa katalyyttinä. Gerhard Ertlin tutkimus on mahdollistanut muun muassa prosessin paremman hyödyntämisen kemianteollisuudessa. Ertl jäi eläkkeelle vuonna 2004. == Lähteet == Luokka:Saksalaiset kemistit Luokka:Nobelin kemianpalkinnon saajat Luokka:Vuonna 1936 syntyneet Luokka:Elävät henkilöt
Alberto Vargas

Alberto Vargas (Joaquin Alberto Vargas y Chávez, 9. helmikuuta 1896 – 30. joulukuuta 1982) oli yhdysvaltalainen kuvittaja, joka tunnetaan pin-up -kuvistaan. Vargas syntyi Perussa ja muutti Yhdysvaltoihin vuonna 1916, jossa hän työskenteli taiteilijana sekä kuvittajana muun muassa Hollywoodissa. Vargas nousi kuuluisuuteen 1940-luvulla Esquire-lehteen tekemillään klassisilla pin-up -kuvilla. Hänen töitään käytettiin malleina toisen maailmansodan pommikoneiden nokkaan maalatuissa pin-up -kuvissa (niin sanottu nose art). Vargas toteutti taidokkaat maalauksensa vesiväreillä ja retussiruiskulla, ja häntä pidetään yleisesti yhtenä parhaimmista tämän tekniikan hallitsijoista. Hänen kuvansa esittivät tyypillisesti kurvikkaita ja pitkäsäärisiä nuoria naisia vähissä vaatteissa. ==Aiheesta muualla== * Alberto Vargas, a history, family photos and gallery. * Vargas on "The Pin-Up Files" * Alberto Vargas Biography * Artwork on the American Art Archives web site Luokka:Yhdysvaltalaiset taiteilijat Luokka:Vuonna 1896 syntyneet Luokka:Vuonna 1982 kuolleet Luokka:Yhdysvaltalaiset kuvittajat
Tony Hawk’s Proving Ground

Tony Hawk’s Proving Ground on Neversoftin kehittämä ja Activisionin julkaisema rullalautailuaiheinen urheilupeli. Peli on julkaistu vuonna Nintendo DS:lle, PlayStation 2:lle, PlayStation 3:lle, Wii:lle ja Xbox 360:lle. Käännökset eri alustoille ovat tehneet Page 44 Studios ja Vicarious Visions. Peli kuuluu Tony Hawk’s -pelisarjaan. == Pelin kulku == On kolme eri skeittaajaryhmää - 'Rigger', 'Hardcore' ja 'Career' (Muokkaava, hardcore ja ammattilainen) - joilla kaikilla on omat kykynsä ja suuntansa pelin juonessa. Proving Ground tarjoaa videointiominaisuuden, parannellun verkkopelin ja Internetissä olevan 'oleskeluhuoneen', jossa pelaajat voivat skeitata muiden kanssa ja jonne voi lisätä uramoodin tavaroita. Nämä sisältyvät ainoastaan PS3- ja Xbox 360 -versioihin. Hahmon voi nyt muokata alusta alkaen eikä pelaaja enää joudu valitsemaan valmishahmoa, kuten kahdessa edellisessä pelissä, jonka lisäksi hahmon saamat vammat vaikuttavat skeittaajan olemukseen. Create-A-Park (puiston luonti)-ominaisuuden on vahvistettu palaavan sisältäen yli 400 käytettävää osaa. Pelissä esiintyy myös kuuluisa suomalaisrullalautailija Arto Saari. == Sijainnit == Tony Hawk’s Proving Groundin sijainnit ovat Pohjois- Amerikan itärannikolla. * Philadelphia (Inner-City Philly, Downtown Philly, Philly FDR) * Baltimore (Downtown Baltimore, Baltimore Inner Harbor, Baltimore Landsdowne) * Washington D.C. (Freedom Plaza, D. C. National Mall, Air and Space Museum) Inner-City Phillyn ja Downtown Baltimoren välissä oleva Bay Bridge, Freedom Plazan ja Downtown Phillyn välissä oleva Metro sekä Baltimore Inner Harborin ja Freedom Plazan välissä oleva Harbor Bridge sisältyvät vain PS3- ja Xbox 360-versioihin ja sen ansiosta näillä kahdella alustalla pelaaja voi liikkua ympäri pelialuetta ilman lataustaukoja. == Skeittaajat == === Ammattilaiset (Career) === Nämä henkilöt skeittaavat elantonsa eteen. Heillä on Nail-The-Trick, Nail-The-Grab, ja Nail-The-Manual. Ammattiskeittaajia on: Tony Hawk, Stevie Williams, Ryan Sheckler, Bob Burnquist, Nyjah Huston, ja Arto Saari. === Muokkaavat (Riggers) === He muokkaavat ympäristöönsä ramppeja, kaiteita etc. Voivat asettaa uusia esineitä skeitattavaksi (Rig-A-Kit -toiminto) ja omaavat kehittyneempiä kiipeilytaitoja. Heihin kuuluu: Daewon Song, Jeff King, Rodney Mullen, Vanessa Torres ja Bam Margera. === Asenteelliset (Hardcore) === Asenteelliset eli hardcoreskeittaajat skeittaavat urheilun vuoksi eivätkä välitä mediakuvasta. He saavat raivoliikkeitä, joita on potku, työntö ja tönäisy. Heihin kuuluvat: Mike Vallely, Dustin Dollin, Jereme Rogers, Lance Mountain, ja Andrew Reynolds. == Ääniraita == Pelin ääniraita: == Vastaanotto == Peli on saanut GameSpotin arvostelussa arvosanaksi 6.5/10. == Lähteet == == Aiheesta muualla == * * * Luokka:Tony Hawk -pelisarja Luokka:Vuoden 2007 videopelit Luokka:Neversoftin videopelit Luokka:Nintendo DS -pelit Luokka:PlayStation 2 -pelit Luokka:PlayStation 3 -pelit Luokka:Wii-pelit Luokka:Xbox 360 -pelit
Kainasto

Kainasto on kylä Kauhajoella. Se sijaitsee kaupungin keskustasta noin kymmenen kilometriä länteen. Kylän läpi kulkevat kantatie 67 ja Suupohjan rata, jolla on nykyisin enää tavaraliikennettä. Kylässä on myös entinen rautatieasema, joka toimii nykyään konepajana. Kylän läpi virtaa Kainastonjoki. Kainastolla on toimiva ala-aste ja esikoulu. == Historia == Kainaston historian yksi merkittävimmistä käännekohdista on Suupohjan radan valmistuminen 1. elokuuta 1913. Rautatie toi elämää Kainaston kylään, sillä Kauhajoen asemista toinen sijaitsi Kainastolla. Kylän vilkastuttua perustettiin kylään oma kyläkoulu vuonna 1922. Henkilöliikenteen loputtua Suupohjan radalla 1968 alkoi Kainaston kylän hidas hiipuminen. Enimmillään Kainastolla on ollut jopa seitsemän kauppaa. Nykyään kylällä ei ole enää yhtään kauppaa, sillä viimeinenkin lakkautettiin 1990-luvun puolivälissä. Kainastolainen Juho "Jussi" Sillanpää on tähän mennessä ainoa kainastolainen joka on toiminut kansanedustajana. Sillanpää oli eduskunnassa 21.3.1987–21.3.1991. ===Perhesurma=== Kainastolla tapahtui 21. elokuuta 1944 perhesurma, jonka seurauksena menehtyi seitsemän henkilöä. Paikallinen maanviljelijä ja sotamies Ervi Matti Lehtikoski (5. huhtikuuta 1913 – 21. elokuuta 1944) surmasi varhain aamulla viisi lastaan ja oman äitinsä partaterällä. Verityöt tehtyään hän ampui itsensä käsiaseella. == Lähteet == ==Kirjallisuutta== *Alkio, Olavi (toim.): Kaukoniityistä kaupunginosaksi : Kauhajoen Kainaston kyläkirja. Kainaston kyläkirjan toimituskunta, 2002. 289 sivua. Luokka:Kauhajoen kylät Luokka:Etelä-Pohjanmaan maakunnan taajamat
Kevin Munroe

Kevin Munroe (s. Bathurst, New Brunswick) on kanadalainen elokuvaohjaaja ja elokuvakäsikirjoittaja. Hän tuli tunnetuksi ohjaamastaan ja käsikirjoittamastaan elokuvasta Teini-ikäiset mutanttininjakilpikonnat (2007). Munroe muutti vuonna 1995 Los Angelesiin, jossa hän alkoi työskennellä elokuvien parissa, aluksi käsikirjoittajana ja myöhemmin myös ohjaajana. ==Filmografia ohjaajana== * Teini-ikäiset mutanttininjakilpikonnat (2007) * Dylan Dog: Dead of Night (2011) * Ratchet & Clank (2016) ==Aiheesta muualla== * Luokka:Kanadalaiset elokuvaohjaajat Luokka:Kanadalaiset elokuvakäsikirjoittajat Luokka:Syntymävuosi puuttuu Luokka:Elävät henkilöt
Katalonian ralli 2007

Katalonian ralli 2007 ajettiin 5.-7. lokakuuta. Se oli kauden 2007 kahdestoista WRC-ralli ja nuorten MM-sarjan kuudes ralli. Asvalttirallina ajetussa kilpailussa oli 18 erikoiskoetta, joiden yhteispituus oli 352,87 km. Siirtymätaipaleineen rallin kokonaispituus oli 1359,96 km. Rallin keskuspaikkana oli Barcelonan eteläpuolella sijaitseva Saloun kaupunki. Kilpailuun otti osaa 84 autokuntaa. == Lopputulokset == === Kokonaiskilpailu === Sijoitus Kuljettaja Kartanlukija Auto Aika Ero 1\. Sébastien Loeb Daniel Elena Citroën C4 WRC 3.22.50,5 0.0 2\. Daniel Sordo Marc Marti Citroën C4 WRC 3.23.04,3 +13,8 3\. Marcus Grönholm Timo Rautiainen Ford Focus RS WRC 07 3.23.30,3 +39,8 4\. Mikko Hirvonen Jarmo Lehtinen Ford Focus RS WRC 07 3.24.16,3 +1.25,8 5\. Francois Duval Patrick Pivato Citroen Xsara WRC 3.25.19,2 +2.28,7 6\. Petter Solberg Phil Mills Subaru Impreza WRC 06 3.25.44,6 +2.54,1 7\. Jari-Matti Latvala Miikka Anttila Ford Focus RS WRC 2006 3.26.28,7 +3.38,2 8\. Chris Atkinson Stéphane Prévot Subaru Impreza WRC 06 3.27.12,9 +4.22,4 == Erikoiskokeet == # EK Voittaja Aika Toinen Ero Kolmas Eroa 1\. Querol 1 25,43 km Marcus Grönholm 13.57,1 Sébastien Loeb +2,6 Daniel Sordo +4,0 2\. El Montmell 1 24,13 km Sébastien Loeb 12.56,4 Daniel Sordo +2,3 Marcus Grönholm +7,0 3\. Querol 2 25,43 km Francois Duval 13.48,5 Sébastien Loeb +0,5 Mikko Hirvonen +3,9 4\. El Montmell 2 24,13 km Daniel Sordo 12.31,4 Sébastien Loeb +8,0 Francois Duval +10,6 5\. El Lloar - La Figuera 22,43 km Mikko Hirvonen 13.27,7 Marcus Grönholm +0,1 Daniel Sordo +4,7 6\. Pratdip 26,48 km Sébastien Loeb 16.16,7 Daniel Sordo +14,9 Mikko Hirvonen +23,6 7\. Vilaplana 1 13,29 km Marcus Grönholm 7.54,4 Sébastien Loeb +0,7 Daniel Sordo +1,1 8\. Coll del Grau 1 26,33 km Sébastien Loeb 13.59,5 Marcus Grönholm +1,0 Mikko Hirvonen +1,5 9\. Margalef - La Palma d'Ebre 1 15,85 km Marcus Grönholm 9.45,8 Sébastien Loeb +2,4 Daniel Sordo +4,1 10\. La Serra d'Almos 1 4,11 km Daniel Sordo 2.38,2 Marcus Grönholm +0,2 Francois Duval +0,8 11\. Vilaplana 2 13,29 km Marcus Grönholm 7.44,1 Mikko Hirvonen +0.7 Daniel Sordo +0.8 12\. Coll de Grau 2 26,33 km Daniel Sordo 13.59,0 Sébastien Loeb +1,2 Marcus Grönholm +1,9 13\. Margalef - La Palma d'Ebre 2 15,85 km Sébastien Loeb 9.38,8 Marcus Grönholm +1,4 Daniel Sordo +2,2 14\. La Serra d'Almos 2 4,11 km Marcus Grönholm 2.37,7 Xavier Pons +0,7 Chris Atkinson +1,4 15\. Riudecanyes 1 16,32 km Sébastien Loeb Marcus Grönholm 10.19,2 Daniel Sordo +2,3 16\. Colldejou 1 26,51 km Daniel Sordo 15.38,7 Sébastien Loeb +0.8 Marcus Grönholm +8,3 17\. Riudecanyes 2 16,32 km Marcus Grönholm 10.15,1 Francois Duval +4,2 Mikko Hirvonen +4,7 18\. Colldejou 2 26,51 km Marcus Grönholm 15.39,9 Sébastien Loeb Daniel Sordo +4,4 ===Erikoiskoevoitot=== * 8 kpl: Grönholm * 5 kpl: Loeb * 4 kpl: Sordo * 1 kpl: Hirvonen, Duval == Lähteet == * Kisajärjestäjien sivut * WRC.com ** Tulokset WRC.com -sivustolla Luokka:MM-rallikausi 2007 Luokka:Katalonian ralli
Peugeot 607

Peugeot 607 on Peugeot’n vuosina 1999–2010 valmistama edustusluokan neliovinen sedan, joka korvasi Peugeot 605:n. 607:n seuraajaksi tuli myös 407-mallin korvannut Peugeot 508. Vuoden 2002 Euro NCAP -kolaritestistä 607 sai tulokseksi neljä tähteä viidestä. 607 esiteltiin Frankfurtin autonäyttelyssä syksyllä 1999. Bensiinimoottoreina olivat nelisylinterinen 2,2-litrainen ja 3,0-litrainen V6. Dieselmoottorit olivat yhteispaineruiskutteisia HDi- moottoreita. Tarjolla olivat nelisylinteriset 2,0- ja 2,2-litraiset sekä 2,7-litrainen V6. Malli sai vuoden 2004 lopulla kasvojenkohotuksen, jossa suurimmat muutokset tehtiin keulan alueella. Etupuskurin säleikköä uudistettiin, sumuvaloista tuli pyöreät ja Peugeot-logo kasvoi aiempaa suuremmaksi. vasen|pienoiskuva|Peugeot 607 Paladine Peugeot 607 ei menestynyt Ranskan ulkopuolella, mutta etenkin kotimaassaan autoa käytettiin usein virallisena edustusautona. Geneven autonäyttelyssä keväällä 2000 esiteltiin vain yhden kappaleen verran valmistettu 50 senttimetriä pidennetty erikoismalli 607 Paladine, jonka takaosa on avonainen. Ranskan presidentti Nicolas Sarkozy käytti autoa virkaanastujaisissaan toukokuussa 2007. == Lähteet == == Aiheesta muualla == 607 Luokka:E-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot
Rekyyli (lehti)

Rekyyli oli Fire-kustannus Oy:n vuodesta 2003 kustantama suomalainen aselehti, joka perustettiin kollektiivisesti lehden kirjoittajien, valokuvaajien ja taittajien voimin. Ensimmäisenä päätoimittajana (2003–2008) oli Jarkko Koskinen, jonka jälkeen kahdeksan kertaa vuodessa ilmestyvän lehden päätoimittaja oli Tero Kuitunen, joka aiemmin toimi lehden toimituspäällikkönä. Rekyyli sisälsi artikkeleita uusista ja historiallisista ampuma-aseista, teräaseista sekä ampumatarvikkeista ja -varusteista. Lehden toimitusfilosofiana oli parantaa suomalaisen aselehdistön tasoa kautta linjan. Lehti myös panosti näkyvyyteensä internetissä ja otti varhaisessa vaiheessa käyttöönsä keskustelupalstan verkkosivuillaan. Lehti järjesti vuosittain Rekyyli Team Challenge -kilpailun. Rekyylin painosmäärä oli parhaimmillaan 12 000 kappaletta. Lehden julkaiseminen päättyi Fire-kustannuksen hakeuduttua konkurssiin vuonna 2012. ==Lähteet== Luokka:Suomalaiset aselehdet
Pieni Karhu (kirjankustantamo)

Kustannus Oy Pieni Karhu on vuonna 1999 perustettu nuorten- ja lastenkirjallisuuteen erikoistunut kirjankustantamo. Pieni Karhu toimii lähes 150 vuotta vanhassa rakennuksessa Kärkölän kirkonkylän sydämessä. == Palkittuja kirjailijoita == Tittamari Marttinen oli vuoden 2007 Arvid Lydecken -palkintoehdokas kirjallaan Välituntirakkautta. Kirja on ensimmäinen ehdokkaana ollut selkokirja. Aseman Lapset ry myönsi vuoden 2007 Vastuunkantopalkinnon Wilson Kirwalle. Vastuunkantopalkinto jaetaan vuosittain merkittävää työtä lasten, nuorten ja perheiden hyväksi tehneelle henkilölle. Yhdistyksen mukaan kenialaissyntyinen juoksija-tarinankertoja on esimerkillisesti hälventänyt ennakkoluuloja, lähentänyt kulttuureja ja levittänyt positiivista elämänasennetta. Pieni Karhu on kustantanut kaksi Kirwan satukirjaa, Amani-aasi ja sisäinen kauneus sekä Amani-aasi ja kuuluisa krokotiili. Ylen haastattelussa Leena Reiman oli sitä mieltä että e-kirja ei syrjäytä paperista lastenkirjaa. == Lähteet == === Viitteet === == Aiheesta muualla == * Pienen Karhun kotisivut *UpClosed: About Tittamari Marttinen Luokka:Suomalaiset kirjankustantamot
Ase-lehti

Ase-lehti on vuodesta 1982 ilmestynyt suomalainen aselehti. Kuudesti vuodessa ilmestyvän lehden päätoimittaja on Jussi Peltola. Ase-lehti sisältää artikkeleita uusista ja historiallisista ampuma- ja teräaseista, ampumatarvikkeista ja -varusteista sekä militariasta. ==Lähteet== *Ase- lehti.fi Luokka:Suomalaiset aselehdet
Metsärautatie

Metsärautatie on metsäteollisuuden tarpeisiin rakennettu, useimmiten kevytrakenteinen ja kapearaiteinen rautatie. Metsärautatiet helpottavat puutavaran kuljettamista laajoilta ja vaikeakulkuisilta metsäalueilta teollisuuslaitoksille, erityisesti sahoille, joko suoraan taikka tuomalla puutavara satamiin tai pääratojen varteen. Varhaiset metsäradat olivat hevosvetoisia, mutta myöhemmin vetokalustona toimivat yleensä pienet höyry- tai polttomoottoriveturit. Toisen maailmansodan jälkeen autoistuminen teki lopun useimmista länsimaiden metsäradoista kuljetusten siirtyessä maanteille. Itäisessä Euroopassa on kuitenkin säilynyt useita metsärautateitä, joskin useimmilla niistä on enää vain museoliikennettä. ==Suomessa käytössä olleita metsärautateitä== Rautatien nimi tai nimitys Toiminnassa Raideleveys Pituus Huomautukset Eskolan metsärata 1920–1961 750 mm 68,0 km Vain suurin linjapituus mainittu. Evon metsärata 1908–1914 ? 23 km Rataverkon kokonaispituus. Harvialan metsärata 1917–1955 750 mm 30 km Pituus sivuradat mukaan lukien; pääradan pituus n. 16 km. Kuurilan metsärata 1927–1943 750 mm 22 km Rataverkon kokonaispituus. Pitäjänmäen kenttärata 1916–1917 750 mm >15 km Arvioitu radan minimipituusRadan pituus arvioitu Google Maps -websivun avulla ja Pitäjänmäen kenttärata -artikkelin kertomaan ratalinjaukseen perustuen.. Syskyjärvi–Vaaherjoki-metsärata 1920–1924 750 mm 10 km Rataverkon kokonaispituus. Vuojoen metsärata 1912–1918 600 mm 23 km ==Huomautukset== ==Katso myös== * Luettelo Suomen kapearaiteisista rautateistä * Rillirata * Vetotelakka ==Aiheesta muualla== *Kapearaiteiset yksipyöräiset työntökärryt (kuva) - Lahden historiaa Luokka:Kapearaiteiset rautatiet Luokka:Teollisuusjunat ja -radat Luokka:Metsätalous
Ville Urponen

Ville Urponen (s. 1965Murtomäki, Veijo: Nuoret urkurit tulevat. Helsingin Sanomat 15.9.1996.) on suomalainen urkutaiteilija. Hän on suorittanut Sibelius-Akatemian solistisella osastolla sekä urkujen- että pianonsoiton A-tutkinnon. Urkujensoittoa hän opiskeli professori Kari Jussilan ja pianonsoittoa ensin Turun musiikkiopistossa Sävy Nordgrenin ja Sibelius- Akatemiassa Meri Louhoksen johdolla. Lukuvuonna 1994–95 Urponen täydensi urkujensoiton opintojaan Amsterdamin Sweelinck-konservatoriossa professori Jacques van Oortmerssenin johdolla. Lisäksi Urponen on osallistunut useille urkujensoiton mestarikursseille. Hän valmistui musiikin maisteriksi Sibelius- Akatemian solistiselta osastolta vuonna 1996 ja musiikin tohtoriksi Sibelius- Akatemian taiteelliselta tohtorinkoulutuslinjalta vuonna 2009. Urponen on esiintynyt useissa Euroopan maissa sekä Japanissa, Etelä-Koreassa ja Venäjällä. Hän on soittanut useilla merkittävillä koti- ja ulkomaisilla musiikkifestivaaleilla. Urponen tekee säännöllisesti yhteistyötä johtavien suomalaisten laulajien ja instrumentalistien kanssa ja on konsertoinut monien tunnetuimpien suomalaisten kuorojen kanssa. Hän on myös esiintynyt eri orkestereiden solistina. Urposelta on ilmestynyt useita soololevyjä. Soololevyjen lisäksi hän esiintyy säestäjänä useilla levyillä. Hän tekee säännöllisesti nauhoituksia Suomen Yleisradiolle ja on esiintynyt eri maiden televisio- ja radiolähetyksissä. Viime vuosina Urponen on tutkinut ja soittanut paljon suomalaista urkumusiikkia. Hän on muun muassa kantanauhoittanut Suomen Yleisradiolle koko Armas Maasalon urkutuotannon sekä John Granlundin, Conrad Greven, Richard Faltinin, Heikki Klemetin, Ilmari Krohnin, Taneli Kuusiston ja Erkki Melartinin musiikkia. Lisäksi hän on aktiivinen aikamme musiikin esittäjä, joka on kantaesittänyt yli kaksikymmentä uutta teosta ja soittanut monia Suomen ensiesityksiä aikamme musiikista. Kesällä 2012 Urponen esitti Helsingissä koko Johann Sebastian Bachin urkutuotannon. Urposen kirja Intomielisen nuoruuden vääjäämätöntä voimaa: Suomalainen urkumusiikki toiseen maailmansotaan asti julkaistiin vuonna 2010. Urponen on kirjoittanut artikkeleita eri julkaisuihin ja vieraillut useissa Yleisradion puheohjelmissa sekä toimittanut kolmiosaisen ohjelmasarjan "Sinivalkoista urkumusiikkia". Ville Urponen toimii urkumusiikin sivutoimisena lehtorina Sibelius-Akatemiassa. Hän on Turun Urkujuhlien taiteellinen johtaja ja hän oli pohjoismaiden vanhimman urkutaiteen seuran, Organum-seuran puheenjohtaja vuosina 2003–2009. ==Viitteet== Luokka:Suomalaiset urkurit Luokka:Vuonna 1965 syntyneet Luokka:Elävät henkilöt
Laajarunkokone

Laajarunkokone on suuresta matkustajalentokonesta käytetty yleisnimi. Laajarunkokoneen pääasiallinen määritelmä on, että matkustajaversion matkustamossa on kaksi käytävää, jolloin istuimia on kolmessa ryhmässä koneen leveyssuunnassa ja rungon leveys on 5–6 metriä. Laajarunkokoneita käytetään yleensä mannerten välisillä kaukoreiteillä (yli viisi tuntia) tai lyhyemmillä suurten matkustajavirtojen reiteillä. Pisimmät yhtäjaksoiset lennot kestävät jopa 18 tuntia. Laajarunkokoneiden paikkamäärä on 200–900 koneen koosta ja matkustamoversiosta riippuen. Kaukoreittien laajarunkokoneet kuljettavat matkatavaroiden lisäksi yleensä myös 5 000–20 000 kiloa rahtia. Monet lentorahtiyhtiöt käyttävät laajarunkokoneita myös pelkästään rahdinkuljetukseen, jolloin rahtikapasiteetti voi nousta jopa 100 000 kiloon. Laajarunkokoneet ovat pääosin kahden suuren lentokonevalmistajan, amerikkalaisen Boeingin ja eurooppalaisen Airbusin tuotteita, mutta myös esimerkiksi venäläinen Iljušin on rakentanut laajarunkokoneita. Tyypillisiä nykyisin käytössä olevia laajarunkokoneita ovat Boeingin MD-11-, 747-, 767- 777- ja 787- mallit sekä Airbusin A330-, A340-, A350- ja A380-mallit == Katso myös == * Kapearunkokone Luokka:Lentokoneet
Das Ich

Das Ich on saksalainen elektronisen musiikin yhtye. Darkwave- ja industrial- tyylisen yhtyeen perustivat Stefan Ackermann ja Bruno Kramm Baijerissa vuonna 1989. Yhtyeen nimi viittaa Sigmund Freudin nimitykseen minälle. Das Ich esiintyi Suomessa kesän 2007 Lumous-festivaalilla Tampereella. == Diskografia == *Satanische Verse (EP) (1990) *Die Propheten (1991) *Stigma (maxi-single) (1993) *Staub (1994) *Feuer (livelevy) (1995) *Die Liebe (yhteisprojekti metalliyhtye Atrocityn kanssa) (1995) *Das innere Ich (soundtrack) (1996) *Kindgott (single) (1997) *Egodram (1997) *Destillat (single) (1997) *Morgue (1998) *Re-Kapitulation (kokoelma) (1999) *Re-Laborat (remixlevy) (2000) *Anti’christ (2002) *Momentum (video-CD, live) (2002) *Relikt (kokoelma) (2003) *LAVA:glut (2004) *LAVA:asche (remixlevy) (2004) *LAVA:addendum (DVD) (2004) *Cabaret (2006) *Variete (remixlevy) (2006) *Panopticum (DVD) (2006) *Addendum (harvinaisuuskokelma) (2007) *Alter Ego (kokoelma) (2007) === Sivuprojektit === * Kramm ** Coeur (2001) == Aiheesta muualla == * Virallinen kotisivu. * Luokka:Saksalaiset elektronisen musiikin yhtyeet
Myöhempien aikojen pyhien Jeesuksen Kristuksen tosi kirkko

Myöhempien aikojen pyhien Jeesuksen Kristuksen tosi kirkko (engl. True Church of Jesus Christ of Latter Day Saints) on myöhempien aikojen pyhien liikkeeseen kuulunut, sittemmin hajonnut uskonnollinen yhteisö. Se erosi Myöhempien aikojen pyhien Jeesuksen Kristuksen kirkosta keväällä 1844 Nauvoossa, Illinoisissa. Kirkon perusti William Law yhdessä muutaman muun kirkon profeettaan Joseph Smithiin kriittisesti suhtautuneen henkilön kanssa. He tunnustivat Smithin periaatteessa profeetaksi ja Mormonin kirjan pyhäksi kirjoitukseksi, mutta he vastustivat Smithin salassa aloittamaa moniavioisuutta. William Law perusti Nauvoossa toimineen Nauvoo Expositor -lehden, joka paljasti Smithin opettaman moniavioisuuden sekä kertoi hänen itsensä solmimista moniavioisista liitoista. Tämän jälkeen Smith määräsi kaupungin pormestarina kyseisen lehden lakkautettavaksi sekä pani puolisotilaallisen Nauvoon legioonan komentajana lakkautustuomion toimeen hävittäen samalla lehden kirjapainon. Suurin osa Myöhempien aikojen pyhien Jeesuksen Kristuksen tosi kirkon jäsenistä pakeni kaupungista peläten henkensä menetystä. Nauvoo Expositor -lehden hävittämisestä syntyneet levottomuudet johtivat Smithin pidättämiseen ja myöhemmin hänen lynkkaukseensa kesäkuun 27. päivänä 1844. Myöhempien aikojen pyhien Jeesuksen Kristuksen tosi kirkko hajosi pian Smithin kuoleman jälkeen. Luokka:Mormonistiset kirkkokunnat
Siionin lasten Jeesuksen Kristuksen kirkko

Siionin lasten Jeesuksen Kristuksen kirkko (engl. Church of Jesus Christ of the Children of Zion) oli eräs myöhempien aikojen pyhien liikkeeseen kuulunut yhteisö. Sen jäseniä kutsuttiin kirkon perustajan Sidney Rigdonin mukaan myös rigdonilaisiksi (engl. Rigdonites). Myöhempien aikojen pyhien Jeesuksen Kristuksen kirkon perustajan, profeetta Joseph Smithin saatua surmansa kiihtyneen väkijoukon käsissä 27. kesäkuuta 1844 kirkko joutui kriisiin. Useat Smithin läheiset työtoverit katsoivat olevansa hänen laillisia seuraajiaan. Sidney Rigdon, joka oli ollut Smithin aikana kirkon pääasiallinen teologinen ajattelija, oli ainoa hengissä selvinnyt kirkkoa johtaneesta ensimmäisestä presidenttikunnasta. Tämän perusteella Rigdon katsoi olevansa MAP-kirkon itseoikeutettu johtaja. Toisaalta kahdentoista apostolin koorumin johtaja Brigham Young katsoi, ettei kirkolle tulisi ensi alkuun valita johtajaa lainkaan, vaan kahdentoista apostolin koorumin tulisi johtaa sitä kollektiivisesti. Sidney Rigdon alkoi koota ympärilleen kannattajia, ja esimerkiksi entinen apostoli William E. M'Lellin ilmoitti kannattavansa häntä kirkon johtoon. Rigdonin kannattajat alkoivat järjestäytyä joulukuussa 1844, ja 6. huhtikuuta 1845 hänet valittiin virallisesti Siionin lasten Jeesuksen Kristuksen kirkon johtoon. Rigdon järjesti kirkon Smithin ajan mallin mukaan, valiten sille ensimmäisen presidenttikunnan, kahdentoista apostolin neuvoston, seitsenkymmenten neuvoston ja johtavan piispakunnan. Rigdon teki useita puhujamatkoja niiden Smithin seuraajien luokse, jotka eivät olleet seuranneet Youngia tämän vaellukselle länteen, kohti Suuren suolajärven laaksoa, nykyistä Utahia. Rigdonin kirkon keskuspaikka oli Pittsburghissa, Pennsylvaniassa. Rigdon vastusti ennen muuta Smithin käyttöön ottamaa ja Youngin jatkamaa moniavioisuuden periaatetta. Keväällä 1846 Rigdon ilmoitti kirkkonsa ottavan käyttöön Smithin jonkin aikaa kokeileman "pyhityksen lain" eli omaisuuden yhteyden. Hän kehotti seuraajiaan muuttamaan "Adventure Farm" -nimiselle maatilalle lähelle Greencastlea Pennsylvaniassa ja perustamaan siellä omaisuuden yhteyteen perustuvan kommuunin. Kuten monet muutkin vastaavanlaiset yritykset, Rigdonin yritys epäonnistui. Vain pieni osa hänen seuraajistaan suostui muuttamaan maatilalle. William E. M'Lellin erosi Rigdonista ja perusti yhdessä David Whitmerin kanssa uuden kirkon, Kristuksen kirkon (whitmeriläiset). Eräs toinen hänen seuraajistaan, William Bickerton, perusti hänkin oman kirkon, Jeesuksen Kristuksen kirkon. Keväällä 1847 Adventure Farm oli ajautunut hajaannukseen, eikä kevättöitä enää saatu alkuun. Sidney Rigdon hylkäsi laumansa ja muutti sukulaistensa elätettäväksi New Yorkin osavaltioon. Hänen johtamansa kirkko kuitenkin jatkuu Bickertonin Jeesuksen Kristuksen kirkossa. Luokka:Mormonistiset kirkkokunnat
Kaineus

Kaineus () oli kreikkalaisessa mytologiassa lapiittien sankari, joka syntyjään oli thessalialainen nainen, Kainis. Kainis oli Elatoksen, lapiittipäällikön, ja Hippean tytär, jonka Poseidon makasi väkisin. Tekonsa jälkeen Poseidon kuitenkin toteutti Kainiin toiveen muuttua mieheksi, jottei häntä voitaisi enää häväistä. Tämän lisäksi Poseidon teki hänet haavoittumattomaksi aseita vastaan. Kainis vaihtoi nimensä Kaineukseksi ja ryhtyi soturiksi matkaten halki Thessalian ja ottaen myöhemmin osaa Kalydonin metsästykseen. Kaineus sai surmansa taistelussa lapiittien ja kentaurien välillä Peirithooksen ja Hippodameian häissä. Viiden kentaurin hyökättyä häntä vastaan yksi niistä, Latreus, pilkkaa Kaineusta tämän syntyperänsä tähden. Kaineus iskee keihäänsä tämän kylkeen ja pysyy vahingoittumana huolimatta kentaurin viimeisistä yrityksistä haavoittaa häntä aseillaan. Muiden kentaurien huomatessa tämän ne päättivät heittää Kaineusta tukeilla, ja niin tämä hautautui runkojen muodostaman pinon alle. Kaineuksen kohtalosta tämän jälkeen on kaksi erilaista versiota. Hän joko vajosi painon voimasta suoraan Tartarokseen, tai sitten hän muuttui kultasiipiseksi linnuksi, jonka Ampykoksen poika näki lentävän tukkipinon seasta, ja jonka Mopsos tunnisti tämän jälkeen Kaineukseksi.Ovidius, Muodonmuutoksia xii.146–535 (engl.käännös) Vergilius kertoo Aineiaan nähneen hänet matkalla Tartaroksessa surujen kentällä, jossa Kohtalo oli jälleen muuttanut hänet takaisin naiseksi.Vergilius, Aeneis vi.440–476 (engl. käännös) == Lähteet == Luokka:Kreikkalainen mytologia
Pieni Karhu (täsmennyssivu)

Pieni karhu tarkoittaa seuraavia asioita: * Pieni karhu, tähdistö * Pieni Karhu, kirjankustantamo
Lauren Child

Lauren Child on palkittu englantilainen lastenkirjailija ja kuvittaja. Kuvituksessaan hän käyttää monia tekniikoita, muun muassa valokuvia, tietokonetta, kollaaseja ja niin edelleen. Lauren Child tunnetaan ehkä parhaiten hänen luomistaan Samu & Salla -hahmoista (engl. Charlie & Lola). Astrid Lindgrenin Peppi Pitkätossun uusi kuvitus on Childin käsialaa. Suomessa se on julkaistu Kristiina Rikmanin uuden käännöksen kera vuonna 2007. Ilta- Sanomien artikkelissa haastatellut lapset pitivät Childin perinteistä irtautuvaa kuvitusta outona tai vieraana. == Suomessa julkaistuja kirjoja == * En kyllä ikinä syö tomaattia! (Pieni Karhu) * Minua ei nukuta enkä ikinä mene nukkumaan (Pieni Karhu) * Miten satujen susista selvitään (Pieni Karhu) == Lähteet == == Aiheesta muualla == * Lauren Childin viralliset kotisivut * Sisarukset Samu & Salla Pieni Karhu -kustantamon sivuilla Luokka:Englantilaiset kirjailijat
Scott Bakula

Scott Stewart Bakula (s. 9. lokakuuta 1954 St. Louis, Missouri) on yhdysvaltalainen näyttelijä. ==Ura== Scott Bakula tunnetaan parhaiten televisiosta. Hänen tunnetuimpia televisioroolejaan ovat Sam Beckett kulttisarjassa Aikahyppy (1989–1993) ja kapteeni Jonathan Archer tieteissarjassa Star Trek: Enterprise (2001–2005). Sen lisäksi hän näytteli miespääosaa tuottamassaan lyhytaikaisessa televisiosarjassa Mr. ja Mrs. Smith (1996) sekä sivuroolia Candice Bergenin tähdittämässä tilannekomediasarjassa Murphy Brown (1993–1996). Hänen tunnetuin elokuvaesiintymisensä on epäilemättä sivurooli elokuvassa American Beauty. Bakula näyttelee pääroolia, NCIS-agentti Dwayne Pridea, NCIS: New Orleans -televisiosarjassa. ==Yksityiselämä== Scott Bakula on ollut naimisissa Krista Neumannin kanssa vuosina 1981–1985 ja avioliitosta syntyi kaksi lasta. Nykyään Scott on yhdessä Chelsea Fieldin kanssa ja pariskunta on pitänyt yhtä vuodesta 1996 lähtien. Pariskunnalla on kaksi lasta. ==Aiheesta muualla== * * Scott Bakula NNDB:ssä Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Golden Globe -palkinnon saajat Luokka:Vuonna 1954 syntyneet Luokka:Elävät henkilöt
Joukkoirtisanoutuminen

Joukkoirtisanoutuminen on työtaistelukeino, jossa iso osa työntekijöistä irtisanoutuu työstään. Joukkoirtisanoutumista pidetään marginaalisena keinona, sillä se sopii ainoastaan työvoimapulasta kärsiville aloille, joilla on muutoinkin hyvät mahdollisuudet neuvotella. Työnantajallahan on oikeus palkata irtisanoutuneiden tilalle uusia henkilöitä.Lapin yliopiston työoikeuden professori Seppo Koskinen Palkkatyöläisessä 7.11.2000. Luettu 12.10.2007 Joukkoirtisanoutuminen on Suomessa työtaistelukeinona erittäin harvinainen. Sairaanhoitajaliitto järjesti joukkoirtisanoutumisen vuonna 1955 valtion sairaaloissa, minkä ansiosta he saivat lyhyemmän työviikon ja lupauksen palkankorotuksesta.Juha Akkanen: Joukkoirtisanoutumisilla tehokas historia. Helsingin Sanomat 12.10.2007. s. A4 Paikalliset joukkoirtisanoutumiset ovat olleet yleisempiä. Niitä ovat käyttäneet esimerkiksi lääkärit Turussa vuonna 2000 työn paljouden vuoksi ja Tampereella 2001 huonon työilmapiirin vuoksi. Joukkoirtisanoutumisia eivät ole kuitenkaan käyttäneet vain pelkkä hoitohenkilökunta: Tampereella erosi kesällä 2006 bussinkuljettajia työaikojen muutoksen vuoksiPauli Reinikainen: Joukkopakoja aikaisemminkin. Iltalehti 9.10.2007 ja 1962 Helsingin palomiehet erosivat saadakseen palkankorotuksen.Seppo Peltoniemi: Tästä on vaiettu: Stadin brankkarit ottivat lopputilin Uutispäivä Demari 19.10.2007. Luettu 30.10.2007 Tehyn työtaistelussa syksyllä 2007 Terveys- ja sosiaalialan ammattijärjestö Tehy ilmoitti tavoittelevansa jäsenilleen 24 prosentin palkankorotuksia ja käyttävänsä painostuskeinona joukkoirtisanoutumisia.Tehy.fi » Tehy jättää työtaisteluvaroituksen joukkoirtisanoutumisesta kuntasektorille. Tiedote 9.10.2007 Luettu 12.10.2007 Sopimus syntyi kuitenkin ennen kuin irtisanoutumiset toteutuivat. Ruotsissa 1990-luvun lopulla Vårdförbundet järjesti sairaanhoitajien joukkoirtisanoutumisen ja he saivat palkankorotuksen, Färsaarilla se on ollut vain painostuskeinona. ==Lähteet== Luokka:Työtaistelut
Noumena

Noumena on vuonna 1998 perustettu suomalainen melodista death metallia soittava yhtye Ähtäristä. Noumenan musiikki on tullut tutuksi muun muassa Subtv:llä pyörineestä ohjelmasta Äijät. Noumenan Anatomy of Life levyllä on jo lieviä doom metallin elementtejä. Noumena julkaisi neljännen studioalbuminsa keväällä 2013. == Jäsenet == * Antti Haapanen – laulu * Suvi Uura – laulu * Tuukka Tuomela – kitara * Ville Lamminaho – kitara * Hannu Savolainen – basso * Ilkka Unnbom – rummut * Markus Hirvonen – kitara, laulu == Diskografia == ;Studioalbumit * * * * * * ;Kokoelma-albumit * EP:t * ;Demot ja promot * * * * * == Aiheesta muualla == * Luokka:Suomalaiset death metal -yhtyeet
Eerik I Ejegod

Eerik I Ejegod (, noin 1056 – 10. kesäkuuta 1103 Kypros) oli Tanskan kuningas vuosina 1095–1103. Hän oli kuningas Sven Estridinpojan pojista neljäs, joka nousi Tanskan valtaistuimelle. Eerikin veli Knuut Pyhä nimitti hänet Själlandin jaarliksi. Knuutin kuoleman jälkeen vuonna 1086 Eerik lähti Ruotsiin, mistä hän palasi vuonna 1095. Ystävällisyytensä ja kaunopuheisuutensa ansiosta Eerik valittiin kuninkaaksi jo samana vuonna. Vuonna 1098 Eerik matkusti Roomaan, missä hän sai paavin nimittämään Eerikin veljen Knuutin pyhimykseksi. Paavin suostumuksella Lundista tuli Pohjolan arkkipiispan istuin. Paavin legaatti Alberich nimitti Lundin piispan Asserin koko Pohjolan arkkipiispaksi. Asser oli Eerikin vaimon Bodilin veljenpoika. Vuonna 1103 Eerik lähti pyhiinvaellusmatkalle Pyhälle maalle murhattuaan eräitä hovimiehiään. Eerik matkusti vanhaa viikinkireittiä Venäjän halki Konstantinopoliin, missä keisari Aleksios I Komnenos otti hänet vastaan. Matka jatkui Kyprokselle, missä Eerik sairastui ja kuoli. Kuningatar Bodil jatkoi matkaa ja kuoli Öljymäellä. Viborgissa sijaitsee Eerik I Ejegodin muistomerkki.VisitViborg.dk: Mindesmærke for Erik Ejegod Viitattu 28.1.2016. == Lapsia == *Knud Lavard *Harald Kesja *Eerik II Emune *Ragnhild ==Lähteet== ==Aiheesta muualla== * Danmarkshistoria.dk: Erik Ejegod ca. 1060–1103 luokka:Tanskan kuninkaat Luokka:1050-luvulla syntyneet Luokka:Vuonna 1103 kuolleet
Tom Foley

Thomas Stephen Foley (6. maaliskuuta 1929 – 18. lokakuuta 2013) oli yhdysvaltalainen demokraattipoliitikko. Hän oli Yhdysvaltain edustajainhuoneen puhemies vuosina 1989–1995 ja Japanin-suurlähettiläs 1997–2001. Hän edusti Washingtonin osavaltiota vuosina 1965–1995. ==Poliittinen ura== Foley voitti pitkäaikaisen republikaaniedustaja Walt Horanin vuoden 1964 kongressivaaleissa. Hänet valittiin edustajainhuoneen enemmistöjohtajaksi 1987 ja puhemieheksi 1989. Vuonna 1997 presidentti Bill Clinton nimitti hänet suurlähettilääksi Japaniin, jossa hän palveli vuoteen 2001. == Lähteet == == Aiheesta muualla == Luokka:Yhdysvaltalaiset diplomaatit Luokka:Yhdysvaltain edustajainhuoneen puhemiehet Luokka:Yhdysvaltain edustajainhuoneen enemmistöjohtajat Luokka:Yhdysvaltalaiset demokraattipoliitikot Luokka:Vuonna 1929 syntyneet Luokka:Vuonna 2013 kuolleet
Kauriin kääntöpiiri (täsmennyssivu)

Kauriin kääntöpiiri voi leveyspiirin lisäksi tarkoittaa: *Radio-ohjelmaa Kauriin kääntöpiiri *Henry Millerin romaania Kauriin kääntöpiiri
EFI

EFI voi tarkoittaa muun muassa seuraavia asioita: * Extensible Firmware Interface * European Forest Institute, Euroopan metsäinstituutti. * Electronic fuel injection, elektroninen polttoaineen ruiskutus